JUMAL KÕNELEB
Tere! Rõõm on kohtuda
ja tere tulemast taas Jumala Sõna juurde.
Imeline on jagada Jumala Sõna.
Aitäh julgustuse eest ja eestpalvesoovide eest,
mida oleme teilt saanud.
Eriline tänu ka tänupõhjuste eest.
Neid on tore saada,
sest need julgustavad ka meid endisest rohkem palvetama
ja senisest rohkem uskuma.
Kuigi usklikuna elamine pole alati lihtne selles maailmas,
kuulutab Taavet midagi väga julgustavat
Psalmis 23, salmis 5.
Ta ütleb Jumala kohta:
"Sa katad mu ette laua mu vastaste silma all;
sa võiad mu pead õliga, mu karikas on pilgeni täis."
Taavet kuulutab, et Taevaisa hoolitseb tema eest.
Seda on väga hea meeles pidada.
"Sa katad mu ette laua."
Ma tahan teada, mis lauast ta räägib?
Kas see tähendab seda pidupäeva ja pidulauda,
mille Ta katab siis, kui ma suren ja lähen taevasse?
Et kas siis saame pidutseda?
Järgmises salmis on kirjas nii:
"Ainult headus ja heldus
järgivad mind kõik mu elupäevad."
"Kõik minu elupäevad". Mida see tähendab?
Ja veel: "...ja ma jään Issanda kotta eluajaks."
Mitte ainult surmapäeval ega ka mitte ainult üks kord,
vaid ma saan alati seal elada.
"Ainult headus ja heldus järgivad mind kõik mu elupäevad."
Ta ütleb, et Ta katab mulle pidulaua, üliküllusliku söömaaja.
Siin räägitakse hoolekandest.
Eelmises saates me rääkisime sellest,
et siin räägitakse võidust keset katsumusi.
Täna me räägime sellest, et see tähendab ka hoolekannet.
Siin räägib Issand millegist imelisest keset katsumusi.
Võidust selle maailma keskel - hoolitsusest, külluslikust pidulauast.
Midagi imelist ja külluslikku on saadaval.
See laud on juba kaetud. Mis see siis on?
Kas ma tohin tuua ühe näite? - Räägi välja.
Ma käisin misjonireisil Tais
ja seal juhtus päris mitu sellist lugu, mis käib täpselt selle kohta.
Terve see aeg,
mis me oma vanima poja Miiroga seal olime,
nägime just seda Jumala headust keset sealset argipäeva.
Me ei läinud reisile nii, et kõik oli ette kavandatud ja valmis,
vaid mitmes olukorras pidime lihtsalt usaldama,
et asjad laabuvad.
Näiteks selline väike vahejuhtum - läksime ühest lennujaamast teise.
Olime väga väsinud ja mõtlesime, mida teha.
Seal oli VIP osakond,
kuhu me enda meelest oleks kindlasti pääsenud.
Lihtsalt väike asi. Kuid läksime siiski küsima.
Olime higistes riietes ja öise lennuki pealt tulnud.
Küsisime, kas tohime sinna minna
ja nad ütlesid: "Muidugi, see on kõigile avatud."
Küsisime, palju see maksab ja hind oli 9 eurot inimese kohta.
Seal olid tugitoolid ja diivanid ja see oli tõesti seda hinda väärt.
Saime puhata ja seal oli ka rootsi laud.
Seal olid kõik Taimaaa hõrgutised saadaval
ja see oli selle hinna sees.
Kohvi ja limonaadi sai võtta nii palju, kui soovisid.
Kogesime sel reisil Issanda headust ja see oli ainult üks neist näidetest.
Kogesime, et Issand valmistas meile keset reisi puhkepaiga.
Luuka evangeeliumi 15. peatükis on jutustus kadunud pojast.
Sellest, kui kadunud poeg tuleb koju.
Üldse räägib kogu see jutustus samast asjast -
see räägib isast, kes valmistab meile midagi;
kellel on meie jaoks midagi imelist valmis.
Tahan, et vaataksime nüüd seda jutustust
Luuka evangeelimi 15. peatükis.
Just hoolekande vaatenurgast.
Kui mõtleme sellele ja uurime seda,
tasub meeles pidada, et selles peatükis räägib Jeesus meist.
See ei ole lihtsalt jutustus, vaid see räägib meist ja täna.
See räägib meie Jumalast tänasel päeval.
Luuka evangeeliumi 15. peatükk kirjeldab taevariiki, Jumalariiki.
Jumala mõttemaailma,
Jumala tegutsemise ja mõtlemise viise
ja taevariiki, mis on nüüd meie sees.
Ja mille sees meie oleme.
Jumal on minus ja minu elu võib olla täna selline
nagu see lugu, millest too jutustus räägib.
Esimesena liigutab mind selles loos isa tegelaskuju.
Kadunud pojal on rikas isa,
kellel on suur ja toimiv talu.
Kuidas ma tean, et see on suur ja toimiv?
Sest isal on palju sulaseid, kellel kõigil on külluslikult leiba.
Nii on seal kirjutatud.
Rikas isa on võrdpilt Jumalast.
Tal on toimiv "talukoht",
mis töötab Tema põhimõtete järgi ja väga edukalt.
Seal ollakse kindlasti usinad ja tehakse palju tööd,
sest see toimib, on jõukas ja edukas.
Igaühel, kes seal töötab ja teenib, on külluslikult leiba.
Sealt saavad elatist mitmed inimesed.
Aga noorem poeg ei ole ikkagi rahul sellega,
et ta töötab isa talus. Ta tahab elada oma elu.
Ta tahab elu nautida ilma isata ja ilma isa reeglite ning piirideta.
Ta tahab võtta kogu päranduse ja minna lõbutsema.
Muidugi on nii, et isatalus kehtivad isa reeglid.
Kui sa elad seal, pead järgima isakodu reegleid.
Seda too noormees ei soovi.
Siis ta läheb, raiskab oma varanduse ja märkab üpris kiiresti,
et see tema tehtud valik ja elustiil polnudki kõikse targem.
See ei tasunudki end ära. - Kas tõesti? - Ei.
Ta kaotas kogu oma raha nagu Piibel kirjeldab.
Ja sõbrad, kelle see raha oli kaasa toonud,
jätsid ta sinnapaika, kui raha lõppes ja ta ei maksnud enam kõige eest.
Need polnud õiged sõbrad.
Ta oli lõpuks sigalas tööl.
See on tähendamissõna, mitte tõestisündinud lugu.
Kui ta oli sigalas tööl, siis ta sõi sigade toitu
ja mõtles, et isa juures oleks tal ikka parem elu.
Majanduslikult läks ta pankrotti. Seejärel otsustas ta minna tagasi.
See käib nüüd meie kohta,
sest ka meie tahtsime minna tagasi isatallu.
Me tahtsime tagasi isa juurde.
Mis siis juhtub, kui ta tagasi läheb?
See osa loost on nii liigutav. Jeesus räägib, et isa ootab poega.
Isa ei olnud kibestunud, pettunud või hüljanud oma poega.
Ta ootas poega ja nägi teda juba kaugelt tulemas.
See ütleb meile, et isa on seal oodanud juba kaua.
Taevane Isa ootab meid kõiki.
Kui ta näeb poega tulemas,
siis ta ei oota, kuni poeg tuleb andeks paluma.
Ta ei oota, et poeg alandlikuna tasakesi tema ette ilmuks.
Piibel räägib, et Jeesus jutustas selles loos,
et isa ise jooksis poja juurde, kallistas ja suudeles teda
ja isegi ei küsinud, kus poeg oli olnud, mida teinud
ja kas ta oli nüüd meelt parandanud?
Selles on näha Jumala tingimusteta armastus.
Samasugune on Tema armastus meie kõigi vastu.
Sama rikkalik on ka sinu Isa. Ta on armastav Isa.
Ta ei ole hukkamõistev, kauge ja meid eemalt jälgiv Jumal.
Ta on meid armastav Isa, kes ei sea tingimusi.
Ta on täis tingimusteta puhast armastust,
imelist vabastavat armastust meie vastu.
Selline on meie Jumal.
Mõtleme sellele nüüd hoolekande vaatenurgast.
Poeg tuleb tagasi ja otsustab elada isa juures.
Otsustab olla isaga koos ja anda oma elu isa käsutusse.
Mida isa selle peale teeb? - See on liigutav tegu.
Poeg on öelnud, et ta võiks olla üks teenreist.
Isa ütleb, et ei tule kõne allagi.
Ta laseb tuua pojale piduriided,
ta annab talle ka pitsersõrmuse ehk taastab kohe tema pojaseisuse.
Ta taastab selle seisuse, mis tal oli enne äraminekut.
See ei tule kõne allagi, et temast saaks nüüd sulane.
"Sina oled minu armas poeg..." nagu Sõna kuulutab.
"...kellest mul on hea meel."
Vaatamata sellele, milline on sinu minevik.
Sa oled uus loodu, kõik vana on möödas.
Nüüd oled sa uus. See räägib uuestisünnist,
mis juhtub siis, kui võtame Jeesuse oma südamesse.
Vana on surnud ja uus on asemele tulnud.
Siin räägitakse pidulauast.
Taavet räägib siin,
et Issanda juures leidis ta kaetud pidulaua.
Jeesus aga jutustab siin, milline Jumal ja taevane Isa meil on.
Ta räägib samuti pidulauast ja peost, mille Isa valmistab.
Ta katab laua, annab puhtad riided, toit on laual, pidu pannakse püsti.
Isegi pitsersõrmus on sõrmes.
Matteuse evangeeliumi 6. peatükis ütleb Jeesus:
"Ärge siis hakake muretsema, öeldes: Mis me sööme?”
või Mis me joome?” või Millega me riietume?”
Teie taevane Isa teab ju, et te seda kõike vajate."
Siin on küsimus minus.
Kui ma andsin oma elu Issandale,
siis ma jätsin oma elu maha ja hakkasin järgima Teda.
Ma astusin Tema plaani. Ma tahan üle kõige järgida Teda.
Ma oleks nagu pannud jalga Jeesuse sandaalid
või hakanud käima seda teed mööda, mida Jeesus käib.
Ma püüan ja tahan järgida Teda, tahan kuulata Teda.
Ma andsin ära oma elu Tema pärast.
Päris mitmed asjad muutusid.
Sellised põhilised põhimõtted muutusid.
Näiteks see, et mul on nüüd ülemus.
Mul on nüüd Isand, keda ma kuulan, kellele kuuletun ja keda teenin.
Ma ei ole enam iseenese peremees. Nüüd on Tema minu ülemus.
Ma teen tööd Tema heaks
ja samas lubab Tema: "Joy, ma hoolitsen su eest."
See on väga julgustav. Eriti on see julgustanud mind mehena.
Sageli tekib mõte,
et perepeana on mu ülesanne kanda hoolt pere elatise eest.
See võib saada koormaks,
eriti kui tunned kutset vaimulikuks tööks,
millest on teada, et sealt ei saa suurt sissetulekut.
Et ka mina perepeana ja mehena võin toetuda Isale;
et mul on Isa ja ma olen Tema laps ning Isa hoolitseb ka minu eest.
Ka mina olen "talus" tööl nagu sina, aga see pole minu, vaid Isa "talu".
Selles jutustuses on ka vanem poeg,
kes on teeninud ja teeninud ja teeninud.
Kui nüüd noorem vend tuleb koju ja saab kõik muidu,
siis vanem vend mõtleb, et see ei ole õige.
Nooremat, kes elas patus,
koheldakse nagu ta poleks midagi valesti teinud
ja see tundub vale.
Vanem vend ütleb: "Nii kaua olen ma sind teeninud..."
"Ma olen rüganud ja teinud kõike, mida vaja.
Ma olen olnud kogu aeg siin
ja minu auks pole peetud mingit pidu ega midagi."
Mida Isa selle peale vastab? "Armas poeg, armas tütar,
sina oled alati minu juures ja kõik mis on minu, on sinu."
Kõik need sõnad murravad käsitlust, et meie Jumal on kitsi,
et me peame koonerdama ja napilt toime tulema.
Ka seda mõtteviisi, et kõik sõltub meist endast.
Selle loo vanemal vennal oli täiesti vale arusaam Jumalast.
Isa ütleb, et ta oleks võinud pidada pidu, millal tahes.
"Kõik mis on minu, on ka sinu."
Miks ta siis ei teinud pidu? Sest ta arvas, et peab teenima.
Et ta peab üksnes teenima, olema alandlik, tubli ja teenima.
Ometi näitab Jumal selles loos nii selgelt,
et me pole teenrid, vaid meie identiteediks on olla laps -
Tema pojad, kellele Ta on andnud kõik.
Me tohime elada Tema talus.
2. Korintlastele 5:17 kuulutab:
"Niisiis, kui keegi on Kristuses, siis ta on uus loodu,
vana on möödunud, (tähendab, seda enam ei ole),
vaata, uus on sündinud."
Siia tulles kohtasime üht torumeest. - See oli imeline.
Nägime kaubikut, millel oli kirjakoht Ilmutuse raamatust.
Jäime seisma, kuigi olime just minemas kooli.
See auto oli meie ees, me peatusime ja torumees tuli sealt välja.
Küsisime, kuidas tal selline auto on?
Ta seletas, et see on ühe torutööde firma oma.
Firmaomanik on usklik ja oli päästnud ka selle torumehe,
kes on endine vang ja nüüd saanud usklikuks.
Ilma selle firmaomanikuta oleks ta olnud kadunud ja hukkunud.
See firmaomanik käib vanglates ja kuulutab rõõmusõnumit.
Tal on selline firma, kus tööd saavad endised vangid
ja inimesed, kelle elus on erinevad raskused.
Kes on näiteks immigrandid. Ta võtab nad tööle.
See mees rääkis pisarad peaaegu silmis,
et see on päästnud ta elu.
Mõelda vaid - ühel inimesel on visioon torutööde firmast.
Ta annab tööd sellistele, kes ei saa mujalt tööd.
Ta on osaline Jumala tööst ja katab lauda vastaste silme all.
Ja inimene, kellel ei ole midagi, võib korraga pääseda ühiskonda.
Ja saada nii sissetuleku.
Rõõmustagem ja hõisakem, et meil on selline Isa
ja me oleme uues seisuses. Mina tütre ja sina poja seisuses.
Me võime olla Kristuse saadikud, kes räägivad sellest riigist,
kes räägivad sellest Isast ja sellest, et võime tuua muutuse.
Me võime jagada armastust, valgust ja lootust keset oma argipäeva.
Meie käes on miski. Meil on elav leib.
Meil on leib, mis kustutab nälja.
Meil on elavat vett, mis kustutab janu.
Tavaline Joy võib jagada täna mingit rõõmu.
Võib katta mõne väikese laua kellegi teise vastaste silme all.
Mõne teise inimese vastane on samas siiski meie ühine vastane.
Samas on meil ka kõikidel samasugune imeline Isa,
kes tõotab hoolitseda meie eest lõpuni välja.
Aamen.
Palvetame koos sinuga.
Aitäh, taevane Isa, et Sina oled hea Isa.
Hea Karjane, kes hoolitseb meie kõikide eest.
Aitäh, taevane Isa, et kõik me vajadused on väikesed.
Sinu kuningriigis on kõike rikkalikult.
Tahan kuulutada täna: aitäh Isa, et oled valmistanud meile pidulaua
meie vastaste silme all.
Meil ei ole midagi häda, sest Sina oled meie Karjane.
Aitäh Isa, et Sa kuulutad: kõik mis on Sinu, on ka meie oma.
Me tahame kuulutada, et kõik, mis on meie, on Sinu oma.
Tulgu Sinu riik ja sündigu Sinu tahtmine.
Aitäh Isa, et Sul on hea tahe kõikide osas.
Iga Sinu armsa lapse osas. Me oleme Sinu armsad lapsed.
Issand, me tahame tulla Su "tallu". Me tahame, Issand, tulla koju.
Me tahame öelda: ma tahan tulla koju.
Ma tahan tulla Sinu tallu, Issand, ma tahan elada Sinuga koos,
ma tahan elada Sinu lähedal Issand, ma tahan anda oma elu Sulle.
Pole olemas midagi toredamat, kui oma elu andmine Temale.
Ta on kõigist parim.
Issand, tahame tõesti öelda:
võta mu elu, Issand! Võta kõik, mis mul on!
Sa saad kõik mu katsumused, kõik mu oskamise ja unistused,
ma tahan kõik Sulle anda.
Ma tahan tõesti tulla tagasi ja elada koos Sinuga.
Aitäh, Issand, et võtad mind avasüli vastu.
Sa pesed mind puhtaks peast kuni varvasteni.
Sa annad mulle andeks Jeesuse vere kaudu.
Ma võin sündida uuesti ülalt, ma tohin olla Sinu laps, Issand,
Sinu poeg ja Sinu tütar.
Issand, ma tänan, et Sa võtad mu elu
ja hakkad mind juhatama.
Sa hakkad tooma mu ellu oma imelist Taevariigi tõelisust
ja Sinu Kuningriigi asju.
Ma palun, et Sa õpetaksid mulle oma Kuningriigi kohta veel rohkem.
Issand, ava me südame silmad, et me võiksime näha,
milline on see lootus, millesse Sa oled meid kutsunud.
Milline on see tohutu imeline rikkus, mille Sa oled Jeesuses meile avanud.
Tänu, Issand, et saame minna üha sügavamale Sinu tundmises.
Sügavamale lapse seisusesse
ja õppida Sind veelgi sügavamalt tundma.
Tunnen, et Püha Vaim tahab meile kõikidele öelda:
"Tulge minu juurde kõik, kes te olete vaevatud ja koormatud
ja mina annan teile hingamise."
Mina annan sulle hingamise.
Võime astuda Jumalariiki selle maailma keskel.
Tema kuningriigis on hingamine ja rahu.
Ta kutsub sind enese juurde. Olenemata, kas oled usklik või mitte.
Kui sa ei ole veel usklik, siis Ta tõesti kutsub sind oma lapseks.
Sa võid jätta kõik selja taha,
sa võid paluda oma patud andeks ja vabaneda minevikust.
Issand teeb sinust uue loodu, kui sa lihtsalt palud:
Jeesus, tule mu südamesse, ma annan oma elu Sulle.
Sa saad tunda seda, et kõik endine on möödas
ja uus on asemele tulnud.
Kui sa oled usklik ja usuelu tundub sulle ränkraske;
see on paljunõudev, keeruline ja pidev sunnitöö ning teenimine,
siis Isa kutsub sind täna lapse seisusesse ja vabadusse.
"Nüüd paneme peo püsti!" Sa võid täituda Püha Vaimuga.
Ma kuulutan Püha Vaimu vabadust,
sest seal, kus on Püha Vaim, seal ei ole raskusi.
Seal, kus on Jumala Vaim, seal on ka vabadus.
Tulgu sulle Püha Vaimu täius, rõõm ja vabadus just nüüd
Jeesuse nimel.
Pange pidu püsiti, kutsuge sõbrad külla
ja nautige Issanda ligiolu,
sest Issanda ligiolus on vabadus ja rõõm. Halleluuja! Tänu, Jeesus!
Aamen.
Käisin hiljuti Tais misjonireisil
ja nägin, kui palju tegelikult
evangeeliumi rõõmusõnumit vajatakse.
TV7 vajab toetust,
et võiksime viia evangeeliumi kõikidesse maadesse.
Sina võid olla selles osaline.
Helista lihtsalt annetustelefonil 900 177 (kõne hind 7 eurot)
või kasuta kontonumbreid, mida näed peatselt ekraanil.
Investeeri oma raha sellesse,
et evangeelium jõuaks kõikide inimesteni.
See ongi meie eesmärk. Ole andes õnnistatud! Aamen.
Annetustelefon: 900 1777 (hind 7 euri) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin